Afrikaans – Natasja King
Ek is 'n Reiki Meester praktisyn in Mosselbaai, Suid-Afrika.
Wie ek is, wat ek doen, en hoe ek jou kan help
Hier is 'n kort, Afrikaanse, opsomming van Natasja King Reiki. Daar is baie meer inligting op die Engelse blaaie, maar ek het gevoel ek wil darem 'n ietsie van myself en my lewenspaadjie ook met Afrikaanse lesers deel.
Ek het groot geword in die Noordelike voorstede van Kaapstad. In 2001 is ek getroud aan 'n mede Suid-Afrikaner en in 2004 het ons na Engeland getrek. Dit is in Engeland waar ek die meeste van my werks ondervinding as Regs-sekretaresse opgedoen het (sien LinkedIn). Dit is ook in Londen waar ek, met 'n lang ompad van twee voet operasies, moeilike base, 'n noue ontkoming met "burnout", 'n senutergende kollega en die 2020 COVID lockdown, besef het dit is tyd vir 'n verandering. In 2020 het ek gekwalifiseer as 'n Lewensafrigter met 'n fokus op Resilience en Wellness. 'n Jaar later het Reiki my gevind en aan die einde van 2021 het ek gekwalifiseer as Reiki Meester*.
Rondom dieselfde tyd het ek en my man 'n lyntjie getrek onder ons 17 Britse jare. Ons bevind onsself nou in Mosselbaai.
My lewenspaadjie het al baie verander, met groot vurke in die pad wat ek glad nie verwag het nie; die lewe is 'n avontuur! Waarvan ek wel seker is, is dat Reiki, 'n baie, baie groot deel is van my lewe. Ek is vreeslik opgewonde om te sien wat vir ons voorlê hier in die Tuinroete van die mooie Wes-Kaap!
*'n Reiki Meester is opgelei tot Reiki vlak 3. 'n Meester gee Reiki terapie aan kliente (net soos 'n Reiki Praktiseer wat opgelei is tot Reiki vlak 2), maar die verskil is dat 'n Reiki Meester ook Reiki klasse kan aanbied en ander kan oplei in Reiki. Die belangrikste aspek van 'n Reiki Meester, is dat Reiki nie net iets is wat hulle doen vir 'n lewe nie, Reiki is hul lewe.
Reiki is 'n energiegenesing stelsel en komplimentêre terapie. Die Reiki praktisyn gebruik hul handpalms om lewenskrag energie na die klient te laat vloei. (Reiki word nie regtig "gestuur" nie, dit is eerder die energieveld van die klient wat Reiki absorbeer.) 'n Praktisyn plaas hul hande direk op die liggaam of hou dit 'n paar sentimeter bo die liggaam. Tydens 'n Reiki terapie sessie bly die klient ten volle geklee. Ons kan ook genesende energie oor 'n afstand, virtueel stuur. Ek verduidelik meer oor Reiki hier.
Op die Algemene Vrae Oor Reiki blad beantwoord ek algemene vrae soos wat is Reiki, waarmee kan Reiki help en hoe mens Reiki met Christenskap kan vereenselwig.
Ek het al my Reiki opleiding by The Reiki Academy London, onder Reiki Meester (en HayHouse skrywer vir die Reiki onderwerp) Torsten A. Lange ontvang.
My agtergrond as Lewensafrigter kom baie handig te pas wanneer ek met my Reiki kliente gesels na hulle terapie sessies. Alhoewel ek nie meer een tot een lewensafrigting doen nie, kom my solution-focused coaching tegnieke tog bietjie deur in my gesprekke. Instede van fokus op, en praat oor, die probleem wat jy het, kyk ons instede na hoe jy eerder wil leef (die antwoord vir die probleem), en maak dan 'n plan om die visie van jou ideale lewe, 'n realiteit te maak.
Ek doen wel "group coaching" en praatjies vir maatskappye en organisasies oor, onder andere, Imposter Syndrome, en hoe om visualisasie en korrekte woordkeuses te gebruik om jou 'n meer positiewe uitkyk op die lewe te gee. Lees meer daaroor hier.
Kontak my gerus vir Reiki terapie sessies in persoon in Mosselbaai, of virtueel enige plek in die wereld, asook group coaching en praatjies.